
PERSOANA TATĂLUI ÎN LUMINA 
ÎNVĂŢĂTURII SFÂNTULUI TOMA DE AQUINO 


Introducere 


Structura celei de a doua faze de pregătire pentru celebrarea 
Jubileului anului 2000 este profund teologică. După cum ştim, anul 
1999, al treilea din faza aceasta pregătitoare, este dedicat persoanei 
TATĂLUI, viaţa noastră creştină fiind încă de la origini un mare pe- 
lerinaj spre casa Tatălui. Jubileul, centrat pe figura lui Cristos, devine 
astfel un act de laudă doxologică adusă Tatălui, în Duhul Sfânt. 


Institutul Teologic Romano-Catolic din Iaşi a intrat de la bun 
început în rândurile acelora care participă la pelerinajul de credință 
spre Tatăl. Personal, după ce în Cristologie! am arătat că Cristos ne 
revelează misterul Tatălui şi iubirea sa față de om; după ce în 
Pneumatologie? am încercat să arăt că Duhul Sfânt actualizează în 
Biserica tuturor timpurilor şi în toate locurile această revelaţie 
adusă de Cristos oamenilor, în tratatul Despre Sfânta Treime” am 
căutat să prezint persoana Tatălui în economia mântuirii. Pregătirea 
aceasta a Marelui Jubileu al Întrupării Fiului lui Dumnezeu de la 
anul 2000 am făcut-o fixându-ne permanent privirea şi asupra 
Maicii Domnului, Slujitoarea adoratoare a Cuvântului Întrupat“. 
Conferinţa de față urmează aceeaşi perspectivă, răspunzând astfel 
liniilor directoare ale Sfântului Părinte IOAN PAUL PP. II-lea din 


! Cf. FERENȚ E., Cristologia: Isus Cristos, Cuvântul lui Dumnezeu întrupat pentru 
mântuirea omului. Editura Presa Bună (laşi 1998) 169-249. 

? IDEM, Pneumatologia: Duhul Sfânt, Domnul şi de viață Făcătorul, ITRC (laşi 1999). 

3 IDEM, Dumnezeul cel viu, unic în fiinţă şi întreit în persoane. Editura Presa Bună 
(laşi 1997) 225-239. 

4 IDEM, Mariologia: Maria în misterul lui Cristos şi al Bisericii. Editura Presa 
Bună (laşi 1999) 247. 

Epistola Apostolică Tertio Millenio adveniente” şi din enciclica 
Dives in misericordia€. 


Tema tratată în această conferință este strict teologică, o 
prezentare sistematică a Persoanei TATĂLUI în lumina Sumei Teo- 
logice a Sfântului Toma de Aquino. L-am ales pe Doctor Angelicus 
drept călăuză deoarece el a preluat şi a elaborat organic patrimoniul 
Sfinților Părinţi occidentali şi orientali despre Sfânta Treime, în 
special, despre persoana Tatălui. 


Conferința de faţă conţine trei paragrafe, fiecare reprezentând 
unul din cele trei nume pe care Biserica, luminată de Sfintele 
Scripturi, le dă Tatălui: Principiu fără principiu, Tată şi Nenăscut, 
după cum se va vedea din cele ce urmează. 


I. Numele de Principiu fără principiu dat Tatălui 


Pentru a sesiza semnificația acestui titlu, e necesar să ştim 
cum prima persoană este principiul Sfintei Treimi, cum ea însăşi 
este fără principiu şi în ce sens numele de principiu poate fi aplicat 
atât Fiului cât şi Duhului Sfânt”. 


Presupunând noțiunile filozofice de principiu şi de cauză? 
cunoscute, reținem doar atât că principiul indică punctul de plecare 
de la care provine altcineva: acesta din urmă se numeşte termen. 
Această idee implică întâi de toate o distincţie între principiu şi 
termen, deoarece este absurd ca aceeaşi realitate, din acelaşi punct 
de vedere, să fie simultan cele două extreme opuse, iar în al doilea 
rând mai include şi o ordine, o relaţie a termenului față de 
principiu. O astfel de ordine sau relaţie găsim în făpturi: astfel este, 
de exemplu, relația părţilor față de tot, a efectelor față de cauză, a 
liniei faţă de punct, care este începutul ei. Mai găsim raportul de 


> Cf. IOAN PAUL PP. Il, Epistola aspotolică Tertio Millenio 
adveniente/10.XI.1994: EV 14/1788-1810. 


“ IDEM, Letterae encyclicae, Dives in misericordia/30.X1.1980: EV 7/954-956. 

7 Cf. S. THOMAS AQUINAS, Summa theologica, I q 33 aa 1-4. 

è Tb., q 33 a 1: Principium nihil aliud significat quam id a quo aliquid procedit, iar 
cauza se definește astfel: Principium per se influens esse in aliud. 

origine, cum este acela al copiilor față de părinți, față de izvorul de 
la care primesc natura umană. 


În Dumnezeu-Treime, Tatăl nu este numit principiu în sensul 
că El ar fi totul în Treime şi ceilalți doi termeni ar fi doar nişte 
părți, nici în sensul că El ar fi cauza de care ceilalți doi depind real, 
dar în sensul că El este punctul de plecare al celorlalte două 
persoane, adică ele îşi au originea în El, fără dependenţă, fără 
inferioritate, fără subordonare. Aceeaşi unică dumnezeire subzistă 
în cele trei Persoane, dar pentru că Tatăl dă originea şi este izvorul 
celorlalte două, e numit fons deitatis, izvorul dumnezeirii în ele. 


În confirmarea celor spuse, sfântul Toma apelează la Tradi- 
ţia Bisericii, la mărturiile Părințior din Orient şi Occident. Una 
dintre ele e opera nemuritoare a Sfântului Dionisie Areopagitul, 
Despre Numirile Dumnezeieşti, care salută pe Tatăl ca pe Singurul 
izvor al dumnezeirii mai presus de fiinţă”; alta este aceea a Sfân- 
tului Vasile care îl prezintă pe Tatăl ca rădăcină şi izvor al Fiului şi 
al Duhului Sfânt'9%; iar sfântul Augustin, ca principium totius 
deitatis, principiul întregii Dumnezeiri!!. În acest sens, Biserica 
Catolică la cel de-al XI-lea Conciliu din Toledo învaţă: 


Confitemur et credimus (...) Patrem quidem non genitum, 
non creatum, sed ingenitum profitemur. Ipse enim a nullo origine 
ducit, ex quo et Filius nativitatem et Spiritus Sanctus processionem 
accepit. Fons ergo ipse et origo totius divinitatis. 


Mărturisim şi credem (...) în Tatăl nenăscut, necreat. El de 
la nimeni nu-şi are originea, din care şi Fiul naşterea şi Duhul 
Sfânt purcederea o primesc. El este, aşadar, izvorul şi originea 
întregii Dumnezeiri'? 


? S. DIONISIE AREOPAGITUL, De divinis Nominibus, c. Il: PG 3,641. Cf. 
traducerea românească a Pr. STĂNILOAIE Dumitru, Sfântul Dionisie Areopagitul, 
Despre Numirile Dumnezeieşti, c. II, ' 5, în Opere complete şi Scolile Sfântului Maxim 
Mărturisitorul, Paideia (Bucure ti 1996) 141. 

10 S. VASILE CEL MARE, Homilia XXIV, in Sabellium, 4: PG 31, 609. 

1! $. AUGUSTIN, De Trinitate, 1.IV, c. XXIX: PL 42,908. 


'* CONCILIUL DIN TOLEDO AL XI-LEA/7.11.675, Symbolum: De Trinitate 
Divina, 1: DS 525. 

Principiu, aşadar, şi nu cauză. În filosofia scolastică, noțiunea 
de cauză implică dependenţa reală a efectului care provine de la ea, 
diversitatea de natură între ea şi efect, prioritatea de natură față de 
efect. Însă, între persoanele divine nu există diversitate de natură, ci 
identitate de ființă, nu există dependenţă, ci egalitate absolută, nu 
există nici prioritate, ci coeternitate desăvârşită. 


Dacă Grecii numesc pe Tatăl cauză - 1] airia -, n-o fac în 
polemică cu Latinii, ci pentru că terminologia lor, mai largă decât a 
noastră, n-a ajuns la preciziile scolastici. 


Sfântul loan Damschinul, de exemplu, în Dogmatica sa spune: 
Dumnezeu este cauza şi principiul tuturor, este ființa existenţelor; 
Fiinţă mai presus de ființă, Dumnezeire mai presus de Dumnezeire, 
Principiu mai presus de principiu; Tatăl este izvorul şi cauza Fiului 
şi a Sfântului Duh, Tată numai al Fiului şi purcedător al Duhului 


Sfânt (...). Numai Tatăl este cauză”. 


Ținând cont de cele spuse de Sfântul Dionisie Areopagitul şi 
de sfântul Ioan Damaschinul, savantul Visarion a arătat la Conciliul 
din Florența că numele de cauză cauzatoare şi de cauzat sunt 
folosite la ei într-un sens foarte larg, ori de câte ori e vorba de 
origine, de emanație de la un punct de plecare. De aceea Conciliul a 
evitat orice critică şi orice condamnare a expresiei Grecilor'*. 
Afirmația cea mai importantă este aceea prin care Conciliul caută 
să indice o echivalență între formula greacă: De la Tatăl prin Fiul 
ca şi cauză şi formula latină: De la Tatăl şi de la Fiul ca principiu, 
ambele referindu-se la ecporeuzia Duhului Sfânt. Formula Conci- 
liului: Filium quoque esse secundum Graecos quidem causam, se- 
cundum Latinos vero principium subsistentiae Spiritus Sancti, sicut 
et Patrem", nu voieşte să spună altceva decât că dinamica formulei 
greceşti tinde spre semnificaţia precizată de formula latină. Ea arată 


3 S. IOAN DAMASCHINUL, Dogmatica, c. XII: PG 94,789-1228. Se poate vedea 
traducerea românească de Pr. D. FECIORU, S. loan Damaschin, Dogmatica, Editura 
Scripta (Bucureşti 1993") 35-38. 

14 Cf. CONCILIUL DIN FLORENŢA, Bulla unionis Graecorum Laetentur 
caeli/6.VII.1439: DS 1300-1302. 

5 DS 1303. 


Stea 


48 Comunicări 


că Fiul deţine de la Tatăl puterea de a fi cauză sau principiu al Duhu- 


è A wo S Ada DA . . © ə A b TEA 
lui Sfânt, Tatăl rămânând unicul Principiu al întregii Dumnezeiri’®. 


Cu toate acestea, terminologia Bisericii Latine fiind deja 
fixată prin folosirea ei universală, iar distincția dintre principiu şi 
cauză fiind definitiv stabilită în filozofie ca şi în teologie, noi 
evităm aici termenul de cauză pentru a ne folosi numai de cel de 
principiu: Latini doctores non utuntur nomine causae, sed solum 
nomine principii™": învățătorii latini nu folosesc expresia cauză, ci 
numai pe aceea de principiu. 


Prima persoană este Principiul Dumnezeirii deoarece este- 


Dumnezeu prin sine, existentă din sine însăşi în mod necauzat. Ea 
nu are nici un izvor, nici un subiect superior, ci este Subiectul prin 
excelență, Persoană absolut liberă, în timp ce Fiul şi Duhul Sfânt 
sunt Dumnezeu prin Tatăl. Origene a creat o expresie care redă clar 
această idee: Tatăl este avroQe6c , auto-Dumnezeu, Dumnezeu de la 
sine şi prin sine însuşi. Aceasta nu înseamnă că celelalte două per- 
soane ar fi Dumnezeu prin participare. Ele sunt de asemenea esen- 
tial şi plenar Dumnezeu ca şi Tatăl, dar pentru faptul că ele primesc 
de la Tatăl natura divină, se poate spune că ele sunt Dumnezeu prin 
el. Se înțelege, astfel, în ce sens este rezervat Tatălui numele de 
Dumnezeu: nu în mod exclusiv, ci originar, deoarece el este izvorul 
Dumnezeirii în Fiul şi în Duhul Sfânt. În acest sens Simbolurile şi 
Conciliile adresează profesiunile lor de credință lui Dumnezeu 
Tatăl şi lui Isus Cristos, Fiul său unic, Dumnezeu din Dumnezeu, 
Lumină din lumină; în acelaşi sens Biserica înalță rugăciunile sale 
spre Dumnezeu Tatăl prin Isus Cristos Domnul nostru, în Duhul Sfânt. 


Din cele spuse reiese că Tatăl este Principiul fără principiu, 
este Dumnezeirea izvorâtoare. Această idee, conținută în expresia 
lui Origene - avroQe6q -, fusese exprimată deja de Tertulian: Tatăl 


I6 Cf. SESBOUE Bernard, Le mystere de la Trinité: réflexion speculative et 
élaboration du langage. Le Filioque. Les relations trinitaires. (A partir du IV-e siecle), 
în AA.VV., Le Dieu du salut, par B. Sesboii6 S.J., et Joseph Wolinski, Desclée 1 
(Tournai-Belgique 1994) 334. 


1 S. THOMAS, Summa theologica, Iq 33a 1 ad 1. 

nu are principiul ființei sale, adică nu purcede şi nu se naşte de la 
nimeni altul’. Numai Tatăl este &YEvvnToc, nenăscut, căci nu are 
existenţa de la o altă persoană. Numai Fiul este născut, căci s-a 
născut fără de început şi în afară de timp din fiinţa Tatălui. Numai 
Duhul Sfânt purcede din ființa Tatălui prin Fiul, nu prin naştere, ci 
prin ecporeuzie. Sfântul Grigore de Nazianz îl numeşte pe Tatăl 
&vapxoc!”, cel care este fără început, termen pe care sfântul 
Grigore de Nyssa îl explică astfel: Când dvapyoc înseamnă pe 
acela care nu provine de la nici un principiu, mărturisim că este 
numai însuşirea Tatălui”. 


Aceasta este şi învățătura Conciliului al XI-lea din Toledo 
deja citat: Tatăl nu-şi trage originea de la nimeni altcineva, fiind El 
însuşi izvorul şi originea întregii Dumnezeirt.. 


Expresia a fost preluată şi întărită de Conciliul din Florenţa: 
Tot eeea ce este Tatăl sau tot ceea ce are, El nu le are de la un 
altul, ci de la el însuşi, fiind Principiul fără principiu”. 


Fiului de asemenea şi se atribuie numele de Principiu, 
întrucât este împreună cu Tatăl unicul principiu al Duhului Sfânt. 
Conciliile susțin clar că Duhul Sfânt purcede de la Tatăl şi de la 
Fiul ca dintr-un unic principiu: Tamquam ex uno principio”, ca 
dintr-un Singur principiu 

Fiul poate fi numit principiu, dar nu tot aşa precum Tatăl: 
fiind Dumnezeu din Dumnezeu, el primeşte de la Tatăl puterea de a 
fi principiu, dar numai Tatăl este principiu prin El însuşi, singurul 
care există necauzat şi nenăscut. 


5 TERTULIAN, Adversus Praxean, c. XIX: PL II, 202. 

1? S. GRIGORE DE NAZIANZ, Oratio XX, n. 7: PG 35,1073. 

% S, GRIGORE DE NYSSA, Contra Eunomium, I: PG 45,396. 

71 DS 525. 

2 DS 1331: Pater quiquid est aut habet, non habet ab alio, sed ex se; est enim 
principium sine principio. 

23 CONCILIUL DIN LYON al II-lea/1274, Constitutio de summa Trinitate et fide 
catholica: DS 850. | 

24 CONCILIUL DIN FLORENȚA/1439, Decretum pro Graecis, De processione 
Spiritus Sancti: DS 1300-1301. 

Putem spune că Fiul este fără principiu de creaţie, dar nu 
este fără principiu de origine, diferență pe care sfântul Grigore de 
Nyssa o prezintă astfel: A fi fără principiu de origine nu-i revine 
decât Tatălui; dar a fi fără principiu de creaţie, fără principiu de 
timp, i se atribuie şi Fiului, care n-a fost nici creat şi care este şi 
fără început”. El este născut din Tatăl din veşnicie şi fără de 
început, provenind din ființa lui. El este întru totul asemenea 
Tatălui, afară de nenaştere. 


Cât despre Duhul Sfânt, termenul procesiunilor adorabile, el 
nu este principiul altei persoane divine, dar împreună cu Tatăl şi cu 
Fiul este principiul creaturilor: Dumnezeu prin Tatăl şi prin Fiul, el 
primeşte de la Tatăl şi de la Fiul puterea de a fi principiu în afară, 
în economie. El nu este fără principiu de origine, El care purcede de 
la Tatăl şi de la Fiul ca dintr-un singur principiu, dar el, ca şi Tatăl 
şi Fiul, este fără principiu de creaţie, adică fără cauză, nefiind nici 
făcut nici creat, dar existând în mod necesar şi fără început. El este 
şi se numeşte Dumnezeu împreună cu Tatăl şi cu Fiul; nezidit, 
desăvârşit, creator, atotstăpânitor, nemărginit în putere; el stăpâ- 
neşte întreaga zidire, dar nu este stăpânit; îndumnezeieşte, dar nu se 
îndumnezeieşte; desăvârşeşte,dar nu se desăvârşeşte, sfinţeşte, dar 
nu se sfințește. Zideşte prin el însuşi, dă ființă universului, sfințește 
şi ține în existență. Enipostatic, există în propria lui ipostază, nedes- 
părțit şi neseparat de Tatăl şi de Fiul, având toate câte le are Tatăl şi 
Fiul afară de nenaştere şi naştere. Naşterea Fiului din Tatăl şi 
ecporeuzia Duhului din Tatăl prin Fiul sunt simultane. Aceste 
însuşiri, nenaşterea, naşterea şi purcederea sunt netransmisibile?€. 


Din cele spuse reținem că titlul propriu, incomunicabil, al 
Tatălui, este acela de a fi Principiu fără principiu. Ca o întregire a 
acestui paragraf, va fi folositor să comparăm, într-o privire de 
ansamblu, diferitele accepţii în care cele trei Persoane sunt numite 
principiu. 


25 S, GRIGORE DE NYSSA, Contra Eunomium, I: PG 45,396. 


% Cf. S. IOAN DAMASCHINUL, Dogmatica, o.c., c. VIII, vezi ediţia românească 
citată, pp. 23-32. | 

Duhul Sfânt este numit principiu numai pentru lucrările din 
afară, şi aceasta în două moduri: într-un mod comun, împreună cu 
Tatăl şi cu Fiul, deoarece este Creator împreună cu ei; apoi, prin 
apropriaţie în ceea ce priveşte lucrările harului şi ale sfințirii. Fiind 
el Duh Sfânt şi Sfințitor şi Iubire în Treime, e convenient ca să-l 
atribuim tot ceea ce reprezintă iubirea şi sfințenia în afară. 


Fiul Este principiu pentru operele din afară într-un mod 
comun şi nedivizat împreună cu Tatăl şi cu Duhul Sfânt; apoi, prin 
apropriație: după cum la noi cuvântul este idealul după care artistul 
îşi realizează proiectele, la fel Cuvântul Dumnezeu este Arhetipul 
(exemplarul, modelul) prin care Tatăl lucrează în afară; în acest 
sens Tatăl a creat toate prin Fiul său, iar Fiul este principiul tuturor 
făpturilor care provin de la Dumnezeu. 


Prin Întrupare, Logosul înomenit devine principiu într-un 
mod cu totul special: Cuvântul întrupat este izvorul suprana- 
turalului, principiul şi Capul Bisericii. 

În Treimea teologică sau imanentă, el este unicul principiu al 
Duhului Sfânt, dar împreună cu Tatăl. 


Tatăl, de asemenea, este principiu pentru operele din afară 
într-un mod comun cu Fiul şi Duhul Sfânt; dar este şi prin apro- 
priație: după cum el este principiul întregii Dumnezeiri, se cuvine 
să-l atribuim în afară tot ceea ce recere un principiu, o putere, cum 
este, de exemplu, creația. De aceea îl mărturisim i-l recunoaştem drept 
Creatorul tuturor făpturilor văzute şi nevăzute prin intermediul Fiului său. 

În sfârşit, în interiorul Treimii, el este cu Fiul principiul 
Duhului Sfânt, iar singur e principiul Fiului şi izvorul întregii 
Dumnezeiri. Aşadar, luat în toată amploarea lui, numele de Prin- 
cipiu este titlul propriu al primei Persoane din Sfânta Treime. 


II. Numele de Tată 


Al doilea articol din chestiunea 33-a, sfântul Toma îl dedică 
numelui de Tată. De la bun început deosebeşte trei sensuri diferite 
pe care le include acest termen. 

A/ Primul sens este acela care, prin analogie, este atribuit 
atât lui Dumnezeu cât şi omului, existând astfel o paternitate în cer 
şi pe pământ, deşi într-un mod diferit, după cum diferită este naş- 
terea în creaturi şi naşterea în Dumnezeu. 


În creaturi, naşterea nu se întâlneşte decât la făpturile 
trupeşti, în care asumă condiţiile comune ale vieţii inferioare; ea nu 
se verifică la creaturile pur spirituale, deoarece termenul vieţii inte- 
lectuale este un accident, cum este ideea, şi nu o substanță, cum 
este copilul. În Dumnezeu, naşterea este nepătată şi spirituală, dar 
deşi rămâne nematerială, ea are un termen tot atât de substanţial ca 
şi principiul. 


Naşterea omenească nu este comunicarea întregii naturi, dar 
numai o parte din substanța părinților care trece în copil şi care, puţin 
câte puțin, dezvoltându-se, evoluând, devine substanţa completă a 
celui născut. În Dumnezeu, în schimb, natura Tatălui este comuni- 
cată Fiului în întregime şi printr-un singur act veşnic. 


Printre noi, naşterea nefiind imanentă, termenul ei, în final, 
se detaşează pentru a trăi în afară; în Treimea D Fiul rămîne 
pururi în sânul Tatălui: Filius, qui est in sinu Patris” 


Pentru creaturi, naşterea este trecerea, uneori lentă, mereu 
imperfectă, de la potență la act, şi, ca orice naştere nu realizează 
decât o perfecțiune restrânsă, putând exista mai multe naşteri şi mai 
mulți născuţi; pentru Dumnezeu, ea este un act pur, veşnic, iar 
termenul, perfecţiune infinită, în mod necesar unică. 


Nu mai puţin manifeste sunt şi diferenţele dintre verbum 
mentale, cuvântul nostru mintal şi Cuvântul lui Dumnezeu. Al 
nostru este în potență înainte de a fi în act: intelectul pasiv nu-l 
pronunță decât atunci când cunoaşte obiectul definitiv, lucrare 
destul de anevoioasă şi de lungă, care are loc în etape succesive; în 
Dumnezeu, Cuvântul este veşnic născut, mereu viu, mereu în act. 
Cuvânt este iarăşi cuvântul mintal, care vorbeşte în minte. Și iarăşi 
există cuvântul rostit, care este vestitorul gândirii. Cuvântul este 


27 In 1,18. 

iarăşi mişcarea naturală a minţii, potrivit căreia se mişcă, gândeşte 
şi judecă, fiind ca o lumină şi strălucire a ei. Aşadar Dumezeu- 
Cuvântul este substanțial şi enipostatic. Cele trei feluri de cuvânt 
sunt puteri ale sufletului, care nu există într-o ipostază proprie. 
Dintre acestea, primul este o odraslă naturală a minţii, deoarece 
izvorâşte totdeauna din ea în chip natural, al doilea se numeşte 
cuvântul mintal, iar al treilea, cuvânt rostit cu gura 


Al nostru este limitat, şi, deoarece unul singur nu spune to- 
tul, noi trebuie să multiplicăm conceptele, ideile, pentru a ne repre- 
zenta separat diferitele obiecte; Cuvântul lui Dumnezeu exprimând 
totul în mod absolut perfect şi comprehensiv, e un Singur Cuvânt, 
după cum există un unic Fiu. 


Cuvântul nostru mintal — idea expressa - nu este de aceeaşi 
natură cu noi: accident produs de o operațiune care este ea însăşi 
accident, el, de asemenea, se deosebeşte totdeauna de substanța 
sufletului nostru; în Dumnezeu există o singură substanţă, o unică 
esenţă, o singură ființă, nu numai So, dar în întregime 
identică cu substanța Principiului care îl exprimă 


Aşadar în Dumnezeu există un singur Cuvânt, un Cuvânt 
deoființă cu Principiul său, un Cuvânt care este Chipul real şi 
enipostatic al Tatălui, viu, desăvârşit, având toate câte are Cel care 
l-a născut. Niciodată Cuvântul nu a lipsit Tatălui. Dumnezeu nu s-ar 
putea numi Tată, fără de Fiu. Naşterea lui este actul etern prin care 
se scoate din ființa celui care naşte cel ce se naşte asemenea cu el 
după ființă. Cuvântul este Dumnezeu. 


B/ Al doilea sens, esenţial (=ontologic), când se spune despre 
Dumnezeu în raport faţă de creaturi, ca în rugăciunea de fiecare zi 
care ţâşneşte din inima creştinilor: Tatăl nostru care eşti în 
ceruri!?. În Vechiul Testament, Dumnezeu se complace în a se 
prezenta sub acest aspect poporului său Israel, primul său născut şi 


% S. IOAN DAMASCHINUL, Dogmatica, c. XIII, o.c., pp. 41-42. 
% Cf. S. THOMAS AQUINAS, Opusculum 13, De differentia Verbi divini et humani. 


30 Mt 6,9; Lc 11,24. 

drepţilor, în timp ce cei fărădelege, separați de poporul său, nu 
merită numele de copii”. 


În Noul Testament, toţi oamenii sunt chemaţi să devină fii ai 
lui Dumnezeu şi să-l invoce ca Tată: Abba, Părinte”. Acest titlu se 
extinde la toată Treimea, deoarece Fiul este în Tatăl şi Duhul, Duhul 
în Tatăl şi Fiul, iar Tatăl în Fiul şi Duhul, fără să se confunde. 
Persoanele locuiesc şi stau unele în altele, sunt unite între ele, 
nedepărtate şi nedespărţite. 


C/ În al treilea loc, personal, ca în formula Botezului: 
Botezându-i în numele Tatălui şi al Fiului şi al Sfântului Duk”, sau 
în doxologia paulină: Binecuvântat să fie Dumnezeu şi Tatăl 
Domnului nostru Isus Cristos". Acesta este numele care convine 
cel mai bine primei Persoane din Sfânta Treime, fiind singurul care 
1 se dă în Sfintele Scripturi. 


Învăţătorii Bisericii îl găsesc deja, deşi învăluit în mister, în 
Vechiul Testament, de exemplu, în psalmi: Tu eşti Tatăl meu” sau 
în cartea lui Siracide: Am chemat pe Domnul, Tatăl Domnului meu, 
ca să nu mă lase fără ajutor în zilele necazului şi în vreme de jale prea“€. 


Sub acest nume ne-a revelat Isus Cristos prima Persoană. Ori de 
câte ori voieşte să exprime relaţiile pe care ea le are în mod necesar, 
fie cu El însuşi, fie cu Duhul Sfânt, Isus îl indică cu acest nume: Te 
preamăresc, pe tine, Părinte, Doamne al cerului şi al pământului, 
că ai ascuns aceste lucruri celor înţelepţi şi pricepuţi şi le-ai desco- 
perit celor neînsemnaţi. Da, Părinte, căci astfel a fost bunăvoința ta. 
Toate mi-au fost date de către Tatăl meu şi nimeni nu-l cunoaşte pe 
Fiul, decât numai Tatăl, nici pe Tatăl nu-l cunoaşte nimeni, decât 


3l Cf. Ex 4,2; Dt 14,1; Is 14; 30,9; ler 34.14; Înp 2,16-18; 5,5; 143. Cf. 
LAGRANGE M.J., La paternité de Dieu dans l'Ancien Testament, în Revue Biblique 
(1908) 481 ss. 


3? Cf. Rm 8,14; Gal 3,16.26-29; In 20,17. 

3 Mt 28,19. 

34 Cf. Rm 15,6; 2 Cor 1,3; 11,31; Ef 1,3; 5,20; Fil 2,11; Col 1,3; 3,17; 2 Tm 1,2; Tt 1,4. 
35 Ps 88,27. 

5 Sir 51,13. 

numai Fiul şi cel căruia Fiul va voi să-i descopere”. Cu ocazia 
mărturisirii lui Petru la Cezareea lui Filip, Isus îi spune: Ferice eşti 
Simone, fiul lui Iona, că nu trup şi sânge ţi-au descoperit ție aceasta, 
ci Tatăl meu, Cel din cer”. Printre ultimile cuvinte ale lui Isus 
înviat către ucenicii săi le avem pe acestea: Şi iată, Eu trimit peste 
voi făgăduinţa Tatălui meu”. Isus apără casa Tatălui său ca să nu fie 
transformată în casă de negustorie““, a acelui Tată care iubeşte Fiul şi 
toate le-a dat în mâna lui”. Tot Tatăl va trimite Mângâietorul, pe 
Duhul Sfânt care, în numele meu, vă va învăţa totul şi vă va aminti tot 
ce v-am spus”. În rugăciunea sacerdotală Isus se roagă astfel: T ată, a 
venit ceasul! Preamăreşte-1] pe Fiul tău, ca şi Fiul să te preamareasca 
pe tine. (...) Şi acum, preamăreşte-mă tu, Tată, la tine însuți cu slava 
pe care am avut-o la tine, mai înainte de a fi lumea `. Pe Calvar, în 
momentul trecerii sale la Tatăl, spune: Tată, în mâinile tale îmi 
încredințez sufletul“. După înviere, spune atât de clar Magdalenei 
care voia să-l rețină: Nu mă opri, căci încă nu m-am Suit la Tatăl 
meu! Mergi la fraţii mei şi spune: mă sui la Tatăl meu şi Te atăl vostru 
şi la Dumnezeul meu şi Dumnezeul vostru - In cele din urmă îi tri- 
mite pe ucenici după cum m-a trimis pe mine Ti atăl®. Promulgând Botezul 
şi desăvârşind toată Revelația, Isus foloseşte termenul de Tată ca nume 
propriu al primei Persoane, ca şi pe acela al F'iului şi al Duhului 
Sfânt, numele proprii ale celorlalte două Persoane din Treimea 
Preasfântă: Mergeţi aşadar, învăţaţi toate neamurile, botezându-le 


în numele Tatălui şi al Fiului şi al Sfântului Duk”. 


37 Mt 11,25-27. 
38 Mt 16,17. 

39 Lc 24,49. 

+0 Cf. In 2,17. 
* In 3,35. 

42 In 14,25-26. 
% In 17,1-2.5. 
4 Lc 23,46. 

45 In 20,17-18. 
46 In 20,21. 

+1 Mt 28,19. 

Acelaşi nume este preamărit de celelalte scrieri ale Noului 
Testament. În F apte, ca să dau un exemplu, se spune: /nălțându-se, 
aşadar, prin dreapta lui Dumnezeu şi primind de la T. al făgăduin- 
ţa Duhului Sfânt, l-a revărsat pe Acesta, precum voi Înşivă vedeți şi 
auziţi `. 


De aceea, Biserica Creştină urmând mărturiile Sfintei Scripturi, 
în Liturgie, în Simboluri şi în Concilii dăruieşte primei Persoane 
numele de Tată, precizând că acest nume îi este propriu şi-l 
caracterizează cel mai bine”. 


Cât despre tradiţia patristică, ea este rezumată integral în acest 
text al sfântului Ciril din Alexandria: Fiul a venit pentru a ne revela 
numele propriu al Tatălui, nu numai afirmând că este Dumnezeu, 
deoarece Scriptura proclamase deja acest adevăr, dar învățându- 
ne că El este cu adevărat Tată, având în El însuşi şi de la El însuşi 
propriul său Fiu, care este însoțitorul său veşnic şi deoființă cu El. 
De aceea, numele de Tată îi convine mai bine chiar decit cel de 
Dumnezeu: Tatăl exprimă o demnitate, Dumnezeu, o însușire sub- 
stanţială. Spunând Dumnezeu, tu indici pe Domnul comun al tutu- 
ror făpturilor, spunând Tată, tu indici ceea ce este propriu. El este 
numit Dumnezeu şi Domn, deoarece El a creat lumea, el este numit 
Tată, deoarece El a născut un Fiu care este deofiinţă cu El şi coetern. 


Numele propriu este acela care deosebeşte o persoană de toate 
celelalte şi care exprimă perfect titlurile şi însuşirile sale. 


Numele Tatălui este întâi distinctiv: Tatăl este constituit această 
persoană deoarece el naşte veşnic un Fiu, iar acesta este constituit 
această persoană deoarece el este născut veşnic de Tatăl: ambele 
persoane sunt astfel în mod necesar distincte, după cum sunt în mod 
necesar opuse relațiile de paternitate şi de fiime. Duhul Sfânt, în 


“ Fap 2,33; Rm 15,6; 1 Cor 1,3; Gal 1,1; Ef 1,3; Ic 1,27; 1 Pt 11.3; 2 Pr 1,17; ld 1: 
1 In 1,2; 2,22.23; 4,14; 5,7.11; 2 In 9: Ap 1,6; 2,28. 

2 Cf. HUGON E., O.P., Le Myestere de la Tres Sainte Trinité, Pierre Tequi, 
Libraire-Editeur (Paris 19255) 69-94. Aici avem o bună sinteză a Magisterului Bisericii 
despre doctrina Sfintei Treimi. 


% S. CIRIL ALEXANDRINUL, Commentarium in Iohannem, 1 XI, c. 7: PG 74,500. 

sfârşit, este constituit cea de-a treia persoană, deoarece el purcede 
de la Tatăl prin Fiul, ca termen substanțial al distincției lor reci- 
proce. Dacă prima persoană n-ar fi Tată, n-ar exista nici un Fiu în 
Dumnezeu, iar dacă n-ar fi un Fiu, n-ar exista nici un Duh Sfânt 
care este Suflul comun sau Iubirea Tatălui şi a Fiului. Aşadar singur 
numele de Tată e suficient pentru a deosebi prima persoană de 
celelalte două şi pentru a caracteriza raporturile sale cu ele. 


El indică de asemenea celelalte titluri ale sale. Pentru că 
această persoană este Tată, ea este principiul Fiului şi, simultan, al 
Duhului Sfânt, purces veşnic, deoarece Tatăl şi Fiul se iubesc cu 
aceeaşi lubire veşnică. Duhul Sfânt nefiind Tată, el este Principiu 
fără principiu, nenăscut, necreat, deoființă cu Tatăl şi cu Fiul. 


A fi Tată în Dumnezeu nu este un privilegiu facultativ, ci o 
glorie inalienabilă, adică prima persoană este tot atât de necesar 
Tată pe cât este de necesar Dumnezeu. 


Cum trebuie înţeleasă atunci expresia unor sfinți Părinți, ca 
aceea a sfântului Hilarie de Poitiers (+367)", a sfântului Grigore de 
Nazianz? şi a sfântului Grigore de Nyssa”, că Tatăl naşte şi că Fiul 
este născut prin voință? 

Această formulă, folosită pentru a răspunde obiecţiilor ereticilor, 
are în gândirea Învățătorilor Bisericii o semnificaţie corectă, voind să 
spună că naşterea divină este o acţiune cu totul conştientă ŞI spon- 
tană. În loc s-o concepem asemenea emanaţiilor ordinare şi fatale 
ale naturii”*, trebuie să spunem că ea este nematerială, intelectuală, 
neavând nimic forțat, ca ceea ce este impus din afară, cu totul 
conştientă. Deja sfântul Ciril al Alexandriei spunea în tratatul 
Despre Sfânta Treime: Să mergem direct şi să spunem că nu se va 
înțelege Tatăl Cel fără început şi veşnic fără Cel născut din EI 
pururea, împreună existent şi împreună subzistent cu El. Dar deşi 
nu este Tată al Fiului fără voie, nu apare şi nu se afirmă voința 


51 Cf. S. HILARIE, De Trinitate, c. III şi De Synodis, LVIII-LIX: PL 10 77,250. | 
52 Cf. S. GRIGORE DE NAZIANZ, Oratio XXIX, 6: PG 36,81. 

53 Cf. S. GRIGORE DE NYSSA, Contra Eunomium, VIII: PG 45, 773-776. 

54 Cf. S. GRIGORE DE NAZIANZ, Oratio XXIX „2: PG 36,76. 

inainte de Cel născut. Căci voirea Tatălui era scăldată în ințelep- 
ciune şi rațiune. Fiindcă nu vor spune că voința dumnezeiască era 
neințeleaptă şi neraţională. Iar Înţelepciunea şi Rațiunea lui 
Dumnezeu Tatăl este Fiul, deci El este Cel în care se scaldă toată 
voința Tatălui”. 


Această naştere este voluntară, deoarece este conştientă şi 
spontană. Dar, pe de altă parte, fiind naturală, nu poate să nu aibă 
loc, după cum nici Dumnezeu nu poate înceta să fie Dumnezeu. A 
se întreba dacă Tatăl naşte Fiul liber sau silit, ar însemna să te 
întrebi dacă El este Dumnezeu în mod liber sau silit“. Dumnezeu 
voieşte şi trebuie să fie Tată, după cum în mod necesar este 
Dumnezeu. Nimeni nu rămâne liber şi indiferent decât în faţa a 
ceea ce este limitat şi imperfect. A ne gândi că Dumnezeu este liber 
de a fi sau de a nu fi Tată, ar îsemna să ne gândim că naşterea 
Cuvântului nu este binele suprem, perfecțiunea infinită: quod est, 
hoc genuit, etsi non est quem genuit”: ceea ce este, aceasta a 
născut, deşi nu este cel pe care l-a născut. Naşterea Cuvâtului este 
binele suprem, deoarece: Filius unigenitus est per omnia Patris 
similis et aequalis, Deus de Deo, lumen de lumine, sapientia de 
sapientia, essentia de essentia; est hoc omnino quod Pater, non 
tamen Pater, quia iste Filius ille Pater: Fiul unulnăscut este întru 
totul asemenea şi egal cu Tatăl, Dumnezeu din Dumnezeu, lumină 
din lumină, înțelepciune din înțelepciune, esență din esență, este 
întru totul ceea ce este Tatăl, şi nu este Tatăl, deoarece acesta este 
Fiul, acela este Tată’. 


Aceasta este însăşi viaţa intimă a lui Dumnezeu. În El nu 
există o altă viață proprie decât aceea a persoanelor. Însă persoana 
Tatălui este constituită şi ea este Dumnezeu pentru că naşte veşnic 
un Fiu, persoana Fiului este constituită şi ea este Dumnezeu pentru 


5 S. CHIRIL AL ALEXANDRIEI, Despre Sfânta Treime, traducere în româneşte 
de Prof. Dr. Dumitru STANILOAIE, Editura Institutului Biblic şi de Misiune al 
Bisericii Ortodoxe Române (Bucureşti 1994) 86. 


5 Cf. S. AUGUSTIN, De Trinitate, 1, XV, c.20: PL 42,1087. 
7g, AUGUSTIN, Sermo ad catechumenos de symbolo, 2,3: PL 40,628. 
% S. AUGUSTIN, De Trinitate, 1.XV,14,23: PL 42,1076. 

că este veşnic născută de către Tatăl, persoana Duhului Sfânt este 
constituită şi ea este Dumnezeu pentru că purcede veşnic de la Tatăl 
prin Fiul, iubindu-se într-o singură Iubire. Dacă, aşadar, naşterea ar 
fi suspendată o singură clipă, cele trei persoane ar înceta imediat să 
mai existe, viața divină ar dispare, apunând astfel soarele oricărei 
fericiri!... 

Acum putem sesiza sensul cuvintelor Simbolului numit Fides 
Damasi: Pater Filium genuit, non voluntate, nec necessitate, sed 
natura”, adică Tatăl naşte Fiul, nu printr-o voință liberă, nici din 
necesitate impusă de vreo constrângere externă, ci natural, spontan, 
conştient. 


Dumnezeu ne îngăduie, nouă de asemenea, să-i adresăm acest 
nume suav de Tată. Cântă, inima mea, cântați buzele mele, cântaţi 
ziua şi noaptea, cântați în orice oră numele Tatălui: Pater noster. 
Dar acest Nume nu ne este îngăduit să-L pronunțăm decât după 
Acela în care Dumnezeu îşi dăruieşte veşnic sieşi adevăratele 
onoruri ale paternităţii”? 


Numele esenţial care exprimă paternitatea în afară şi care, prin 
urmare, este comun întregii Treimi, vine după numele personal care 
traduce paternitatea în interior şi care rămâne propriu primei persoane. 


Plinătatea unui astfel de titlu nu este realizată decât acolo 
unde Dumnezeu naşte pe cel egal cu El însuşi, tot atât de desăvârşit 
ca şi El, de aceeaşi natură ca El, Cuvântul său, un alt El însuşi. Un 
altul, deoarece termenul este distinct de Principiu. Acelaşi, pentru 
că natura este identică în Acela care naşte şi Cel născut. Cât despre 
noi, care nu suntem nici egali nici întru totul asemănători cu 
Dumnezeu, noi nu putem purta în noi dumnezeirea sa esenţială, ci 
numai o participare harică şi analogică a naturii sale. Deci numai în 
raport față de Fiul său veşnic, față de Cuvântul său, Dumnezeu este 
numit Tată propriu-zis. Faţă de creaturile care reproduc într-un 
anumit mod asemănarea sa, este numit Tată în mod diferit şi secundar. 


” FIDES DAMASI: DS 71. 
% MONSABRE, Conférences a Notre-Dame, dixieme conference. 

Dar şi în acest caz există numeroase şi diferite accepţii. Mai 
întâi, toate făpturile, deoarece sunt urme ale lui Dumnezeu, pot să-l 
numească Tată şi să spună: noi suntem de la El, deoarece El ne-a 
creat! Apoi, creatura rațională, care este chipul lui Dumnezeu prin 
minte şi voință, cunoaştere şi iubire, are un motiv aparte de a-l 
numi Tată. Cu toate acestea, natura fiind mai mult slugă decât fiică, 
omul, în ordinea firească, abia dacă îndrăzneşte să-i adreseze 
această invocaţie Creatorului său. În al treilea rând, harul, revărsare 
a vieţii, a carităţii divine în noi, asemănare a vieţii proprii a lui 
Dumnezeu, participare reală a naturii sale, care ne iniţiază încă de 
pe pământ în cunoaşterea şi iubirea sa supranaturală, ne introduce 
în familia sa şi ne abilitează ontic pentru a ne adresa Lui nu numele 
de Abba! Tată! Tată, viză din Tine suntem“, pentru că ne-ai făcut 
după chipul şi asemănarea ta. În fine, gloria cerească, comuni- 
cându-ne viaţa sa fericită, ne va transforma în El, ne va îndumnezei 
plenar şi ne va da dreptul de a cânta fără întrerupere imnul iubirii 
filiale şi al fericirii desăvârşite: Abba Pater! Abba, Părinte! 


Omul, aici pe pământ, poate revendica acest titlu splendid, dar 
fără să realizeze vreodată plenar toată sarcina lui. El nu este tată 
singur, deoarece are nevoie de un ajutor care să împartă cu el onoa- 
rea fecundități. Nici un tată nu-şi poate atribui lui singur naşterea 
copilului. În schimb, Tatăl veşnic nu are pe nimeni care să coope- 
reze la naşterea Fiului. El este Tată singur: solus Pater. 


Termenul naşterii trupeşti, totdeauna finit, nici nu epuizează, 
nici nu egalează puterea de naştere, iar copiii se înmulţesc pentru că 
fiecare dintre ei poartă o limită, o imperfecţiune. În Dumnezeu 
unicul Fiu, care este Infinitul, egalează toată fecunditatea Tatălui, 
reproduce toată măreţia lui, toată frumuseţea lui: Dumnezeu este 
Tatăl unuia singur, solius Pater. 


În familia umană, tatăl primeşte viaţa înainte de a o comunica, 
fiind termen înainte de a fi principiu, efect înainte de a fi cauză, fiu 
înainte de a fi tată. În Dumnezeu, prima persoană, Principiu fără 
principiu nu poate fi decât Tată, solum Pater. 


ȘI Fap 17,28. 

Tată singur, Tatăl unui singur Fiu, numai Tată, iată însuşirile 
care caracterizează paternitatea divină şi ceea ce face ca acest 


È : 62 
Nume să fie peste orice nume -. 


II. Numele de Nenăscut dat Tatălui 


Susceptibil de trei accepții principale, cuvântul nenăscut înseamnă 
înainte de toate ceea ce nu este produs, ceea ce este necreat, însu- 
şire care revine celor trei persoane divine. Al doilea sens înseamnă 
ceea ce nu emană pe calea naşterii, înţeles care se aplică şi Duhului 
Sfânt; în sfârşit, se mai ia pentru ceea ce nu provine de la nimeni şi 
în nici un mod, sens care indică numele propriu al Tatălui. 


Dacă arienii ar fi luat în consideraţie aceste distincţii, ar fi 
văzut cât de slabe şi de neîntemeiate erau obiecțiile lor, remarcă 
sfântul Ciril din Alexandria, când ei se întreabă dacă există în 
Dumnezeu unul sau mai mulţi nenăscuţi“?. 


Ei fac abuz de termenul echivoc: Nenăscutul, spun ei, este 
numele propriu al Tatălui şi, în consecinţă, nu trebuie să spunem că 
Fiul este nenăscut, altfel, în Treime ar exista doi nenăscuţi şi doi 
Taţi! Dar, singur Nenăscutul este necreat. Deci numai Tatăl este 
necreat, ceea ce ne face să mărturisim că Fiul este creat sau produs. 


Aceşti eretici pretindeau că argumentul lor este de necom- 
bătut. Confuzia provenea, şi de data aceasta din termenii folosiţi: 
uneori spuneau &'yEvvnTos, ceea ce înseamnă în mod exact nenăs- 
cut; altă dată ziceau &yEvnroc, ceea ce înseamnă nefăcut, necreat. 

Învăţătorii Bisericii n-au întârziat să pună în lumină aiureala 
raţionamentului şi absurditatea sofismului lor, spunând: că numai 
Tatăl este nenăscut, în sensul că El nu provine nici pe calea naşterii, 
nici nu-şi trage originea de la altcineva, suntem de acord; în sensul 
că numai El este necreat, singurul nefăcut, nu, deoarece noi probăm 
de asemenea că nici Fiul n-a fost creat, nici El n-a fost făcut. 


“2 Cf. S. GRIGORE DE NAZIANZ, Oratio XXV, n. 26: PG 35,1221. 
6 Cf. S. CIRIL ALEXANDRINUL, Thesaurus de sancta et consubstantiali 
Trinitate, |: PG 75,23. 

Aşa replica sfântul Atanazie““ şi, ceva mai târziu, sfântul Ciril 
Alexandrinul“. Ei arătau prin mărturiile primilor Părinţi că Fiul de 
asemenea, în acest sens, este nenăscut. Sfântul Ignaţiu de Antiohia 
spune că Isus Cristos este făcut şi nefăcut, născut şi nenăscut“, adică 
creat şi născut ca om, nefăcut şi nenăscut ca Dumnezeu. Privind 
natura umană şi natura divină în unitatea aceluiaşi Cristos, Fiul lui 
Dumnezeu, sfântul Ignaţiu enumeră însuşirile celor două naturi atât 
de clar, încât le putem prezenta astfel: | 


trupesc ŞI spiritual, 
născut şi nenăscut 
făcut carne Dumnezeu, 

în moarte viață adevărată, 
născut din Maria şi din Dumnezeu 
pătimitor şi nepătimitor 


Isus Cristos Domnul nostru 


La sfântul Ignaţiu, nvesua, spiritul este în Isus natura divină. 
Isus este născut, adică născut din Fecioara Maria, dar el este de 
asemenea Fiul lui Dumnezeu, şi sub acest aspect este nenăscut - 
&yEvwnros -. Termenul poate surprinde cititorul obişnuit cu Credo 
din Niceea: genitum, non factum, dar pentru Părinţii care au trăit 
înainte de Niceea şi chiar pentru Atanazie””, cuvântul nenăscut nu 
indică însuşirea unei persoane divine (Fiul este născut, (Tatăl este 
nenăscut), ci proprietatea esenței divine, căreia îi este propriu să fie 
fără principiu, fără început, să fie necreată. &yévvntoç este un termen 
filozofic care, începând cu Parmenide, indică şi caracterizează transcen- 
dența divină, opunând-o creaturilor. În acest sens îl foloseşte Ignaţiu 
şi apologeții. La Tertulian, de exemplu, avem acelaşi sens: Utriusque 
substantiae census hominem et Deum exibuit: hinc natum, inde non 


“ Cf. S. ATANAZIE, Oratio I, Contra Arianos, 31: PG 26,76. 
6 S. CIRIL ALEXANDRINUL, Thesaurus..., o.c., 1: PG 75,23. 


ACE IGANAȚIU DE ANTIOHIA, Ad Ephesios, VII, 2 = Schr 10, ed. CAMELOT 
Th.O.P., Les Editions du Cerf (Paris 1969) 65. 


“ Cf. S. ATANASIE, De synodis, 46: PG 26,776. 

natum, hinc carneum, inde spiritualem, hinc infirmum, inde praefirmum, 
hinc morientem, inde viventem... naturae utriusque veritas™. 


Sfântul Ioan Damaschin învaţă, la rândul său, că Dumnezeu Tatăl 
este însăşi ființa, pentru că nu are existenţa de la altcineva. Princi- 
piul şi cauza tuturora, singurul care există necauzat şi nenăscut, făcă- 
torul tuturora. Din El se naşte Cuvântul lui cel enipostatic, care a 
fost totdeauna împreună cu Tatăl şi în Tatăl, născut din el din veşnicie 
şi fără de început. Căci n-a fost cândva Tatăl, când n-a fost Fiul, ci o 
dată cu Tatăl şi Fiul, care s-a născut din el. Căci Dumnezeu nu s-ar putea 
numi Tată fără de Fiu. Este cu neputinţă să spunem că Dumnezeu 
este lipsit de facultatea firească de a naşte. Iar facultatea de a naşte 
constă în a naşte din el, adică din propria sa ființă ceva asemenea cu el 
după fire. Naşterea Fiului este din el, adică din natura Tatălui. Naşterea 
este actul prin care se scoate din fiinţa celui care naşte cel ce se naşte 
asemenea cu el după ființă. La Dumnezeu, fiind prin natură nepătimitor 
şi nestricăcios, naşterea este fără de început şi veşnică, deoarece 
este opera firii sale şi provine din ființa lui, dar nu fără voie. 


Referindu-se la termenul &yévvnrtov, sfântul Ioan Damaschinul spune: 


Trebuie să se ştie că vorba &ytvnzov scris cu un singur “v” 
înseamnă ceea ce este nezidit, sau ceea ce nu s-a făcut, iar cuvân- 
tul &yEvwnrov, Scris cu doi “vv”, indică ceea ce nu s-a născut. Po- 
trivit primei însemnări ființa se deosebeşte de ființă, pentru că 
alta este ființa nezidită, adică &yévntoç scrisă cu un singur “v” 
şi alta cea făcută sau zidită. Potrivit celei de a doua însemnări, 
nu se deosebeşte fiinţa de fiinţă, căci prima ipostază a orică- 
rui fel de vietate este &ytvwntos (nenăscut), dar nu ăyEwnros 
(nezidită), căci ele au fost zidite de creator şi aduse la exis- 
tență prin cuvântul lui. Nu s-a născut, pentru că nu era îna- 


intea lor o altă vietate de acelaşi fel din care să se nască. 


Cele trei ipostaze supraduimnezeieşti ale Sfintei Dumnezeiri 
participă primei însemnări, &ytwnroc, căci sunt de aceeşi ființă 
şi nezidite. Celei de a doua însemnări nu participă deloc, deoarece 


TERTULIAN Q., De carne Christi, 5: PL 2,761. 

numai Tatăl este nenăscut - &ytvvnroc -, căci nu are existența 
de la o altă ipostază. Numai Fiul este născut, căci s-a născut fără 
de început şi în afară de timp din ființa Tatălui. Numai Duhul 
Sfânt purcede din ființa Tatălui, nu prin naştere ci prin purcedere. 
Astfel ne învaţă Sfânta Scriptură. Dar modul naşterii şi al 
purcederii este nepătruns de minte“? 


Terminologia eclezială n-a întârziat să se precizeze. De acum încolo, 
când voim să deosebim Fiul de creaturi, îl numim nenăscut sau nefăcut, 
dar când voim să deosebim persoanele între ele, limbajul este cu 
totul altul: Tatăl singur este nenăscut, Fiul este născut, Duhul Sfânt 
purcede”. Sintetizând doctrina Părinților, sfântul Toma spune: Pater 
est principium non de principio (...); ingenitus...., scilicet quod Pater a 
nullo est, et quod est principium aliorum(...); ingenitus negationem 
generationis passivae importat; dicit enim quod tantum valet quod 
dicitur ingenitus, quantum valet quod dicitur non Filius: Tatăl este 
principiul care nu provine de la alt principiu (...); nenăscut..., adică 
Tatăl nu este de la nimeni, dar este principiul celorlalte persoane; 
nenaşterea înseamnă negația naşterii pasive; termenul “nenăscut” 
afirmă că e acelaşi lucru a spune nenăscut şi non-Fiu”|. 


Concluzie 


Luat în acest sens, nenăscutul este într-adevăr numele propriu 
al Tatălui. El nu se poate spune despre Fiul, deoarece el îşi trage 
originea pe calea naşterii; nu se poate spune nici despre Duhul 
Sfânt, deoarece el are un principiu de la care ecporeuzează. A fi 
fără nici un principiu sau nenăscut, iată ce au învăţat Învăţătorii 
Bisericii, începând de la sfântul Atanazie: numai Tatăl este nenăs- 
cut, deoarece nu are existenţa sa de la o altă persoană. Tatăl nu este 
de la nimeni altcineva, nici făcut, nici creat, nici născut: Pater a 


% S, IOAN DAMASCHINUL, De fide orthodoxa, 1, c. VIII, ed. Românească, o.c., pp. 23-27. 


'9 Cf. THOMAS AQUINAS, Summa theologica, I q 33 a 4. În acest articol sfântul 
Toma apelează la mărturiile părinţilor pe care i-am citat în ' III. 


7! Ibidem. 

nullo est factus nec creatus nec genitus”. Conciliul al XI-lea din 
Toledo a preluat această doctrină: Confitemur et credimus (...) Et Patrem 
quidem non genitum, non creatum, sed ingenitum: Mărturisim şi credem 
(...) în Tatăl, care nu este nici născut, nici creat, ci nenăscut”. 


Sfântul Leon IX, în Profesiunea sa de credinţă, crede şi mărtu- 
riseşte: Credo et confiteor... Patrem ingenitum, Filium unigenitum, 
Spiritum Sanctum nec genitum nec ingenitum, sed a Patre et Filio 
procedentem, veraciter praedicem: Cred şi mărturisesc această 
sfântă şi nedespărțită Treime, nu trei Dumnezei, dar, în trei persoane 
şi în o singură natură sau esență, un singur Dumnezeu atotputernic, 
veşnic, invizibil şi imutabil, aşa încât proclam cu adevărat că Tatăl 
nu este născut, Fiul este Unul Născut, Duhul Sfânt nu este născut 
nici nenăscut, dar purces de la Tatăl şi de la Fiul*. 


Credința aceasta a fost mărturisită permanent de Biserica Catolică”’, 
credință proclamată şi în zilele noastre de Paul PP. VI, în Profesiunea 
Solemnă de credință: Noi credem în Tatăl care naşte veşnic Fiul; în Fiul 
Cuvântul lui Dumnezeu, care este veşnic născut; în Duhul Sfânt, Persoana 
necreată care purcede de la Tatăl şi de la Fiul ca Iubirea lor veşnică'S, 


Așadar termenul nenăscut exprimă într-un nou mod şi accentuează 
ceea ce traducea deja expresia Principiu fără principiu. Aceasta este şi 
rațiunea teologică a acestui nume. Titlul de nenăscut îl merită prin 
excelență Acela care nu are origine, care nu provine de la nimeni 
altul, şi despre care putem spune: El este pentru că este”. 


Pr. Eduard FERENȚ 


7? SYMBOLUM Quicumque pseudo-Athanasianum: DS 75. 
” CONCILIUM TOLETANUM XI/7.X1.675: Symbolum: DS 525. 


7 LEO PP. IX, Epistola Congratulamur vehementer ad Petrum, Patriarcham 
Antiochenum/13 aprilie 1053: DS 683. 


Cf. CONCILIUL TRIDENTIN, Bulla /niunctum nobis/13.XL.156: DS 1862-1870; 
cf. PIUS PP. X, Litt. motu proprio Sacrorum antistitum/ 1.IX.1910: DS 3537-3550. 


7% PAULU PP. VI, Professio fidei, n. 10: EV 3/546. Cf. FERENŢ Eduard, 
Euharistia, Sacramentul sacrificiului lui Cristos, Institutul Teologic Romano-Catolic 
(Roma 1996) 226. 


"7 Cf. HUGON Eduard, O.P., Le Mystere de la Tres Sainte Trinité, o.c., pp. 188-191. 


